[{"text_idx": "#000001", "text": "\"Kelkafoye es necesa 'sukusar la batelo' por atingar chanji sociala\""}, {"text_idx": "#000012", "text": "Oni devas konstati, ke Orfeo el la greka \u201c\u039f\u0301\u03c1\u03c6\u03b5\u03c5\u0301\u03c2\u201d, ne havas precizan etimologion, unuj opinias ke lia nomo devenas de \u201c\u03bf\u0301\u03c1\u03c6\u03bd\u03bf\u0301\u03c2\u201d, [orfnos] , \u201cobskura\u201d, \u201c\u03bf\u0301\u03c1\u03c6\u03bd\u03b7\u201d [o\u0301rfne], \u201cobskureco\u201d, eble pro tio ke la trakia poeto malsupreniris la malluman Hadeson serc\u0302e de sia amatino Eu\u0306ridiko; aliaj, kiel Eduard Schure\u0300, opinias ke lia nomo devenas el enantioza fenica termino Arfa, konstituita de aor, \"lumo\" kaj rophae, \"kuraco\", signifante tiu kiu kuracas pere de lumo."}, {"text_idx": "#000014", "text": "Tamen, legendo diras ke Orfeo naskig\u0302is en Trakio kaj estis filo de Kaliopo la plej grava el la nau\u0306 Muzoj kaj la reg\u0302o Eagro. Aliaj diras ke li estis filo de Apolono. Li estis poeto, muzikisto kaj kantisto, ludis liron kaj citron kun tro da c\u0302armo ke li ravis homojn kaj bestojn ec\u0302 la arboj klinis siajn frondojn por au\u0306di lin. Orfeo estis edukisto de homoj kaj kondukis la trakojn de la sovag\u0302eco al civilizo. Inicite en la misteroj li plenumis siajn religi-filozofiajn instruojn kaj vojag\u0302is tra la mondo. Revenante de Egiptio li disvastigis en Helaso la ideon de elac\u0302eto de eraroj kaj krimoj, la kulton de Dionizo kaj la misterojn de orfeismo. La poeto partoprenis la faman ekspedicion de la argonau\u0306toj. Dum la vojag\u0302o li pacigis la ondojn pere de sia muziko kaj, per g\u0302i, li sukcesis ec\u0302 nuligi la hipnotan efikon de la sirenaj kantoj kaj savi la s\u0302ipon."}, {"text_idx": "#000016", "text": "Kiam li revenis de la ekspedicio li edzig\u0302is kun la nimfo Eu\u0306ridiko kiun li profunde amis ec\u0302 konsiderante s\u0302in sian g\u0302emelan animon. Sed li ne estis felic\u0302a, c\u0302ar lia amatino mortis pro serpentpiko kiam s\u0302i forfug\u0302is de Eristeo, la albelbredisto kiu provis seksatenci s\u0302in. La esoteristo kaj verkisto Edouard Shure\u0300 rakontas ke Eu\u0306ridica estis delogita kaj venenmortita de Aglaonica la sacerdotino de Hekato. Profunde malg\u0302oja kaj afliktig\u0302inta pro la perdo de la edzino la granda trakia poeto decidis malsupreniri al la malluma Hadeso por rehavigi s\u0302in. Pere de sia citro kaj belsona voc\u0302o Orfeo ravis la subteran mondon, ec\u0302 la rado de Eksiono c\u0302esis turnig\u0302i, la roko de Sizifo c\u0302esi retrorulig\u0302i, Tantalo forgesis sian malsaton kaj soifon kaj la Danaidinoj ripozis de ilia senfina laboro plenigadi senfundan barelon. Kortus\u0302ita de tre granda amfervoro Plutono kaj Persefono konsentis liberigi al li la edzinon. Sed la inferaj gedioj proponis al li tre malfacilan kodic\u0302on, ke li iru antau\u0306en kaj la edzino malantau\u0306e de li kaj dum la tuta piedirado, g\u0302is la eksteraj pordoj de la infero, li ne retronrigardu ec\u0302 se io okazus malantau\u0306e. Li akceptis la tre mafacilan kondic\u0302on, sed kiam li estis preskau\u0306 atinganta la lumon, grandega dubo trafis lin: c\u0302u s\u0302i vere estas malantau\u0306 li, se okazas la malon? se Plutono trompis lin? Kun la menso bolanta de dubo kaj la koro plena de sopiro, li retronrigardis. Turnig\u0302inte li vidis sian amatinon kvazau\u0306 vaporig\u0302antan kaj malaperantan en la ombro, mortantan je la dua fojo. Orfeo provis reveni al la infero, sed la pramisto Karono ne permesis. Priplorante la duan perdon la trakia poeto, fidela al sia amo kaj ne povante forgesi la edzinon, komencis mals\u0302ati c\u0302iujn virinojn de Trakio. Sentante sin malestimataj kaj malrespektataj de la fideleco de Orfeo al la edzina memoro, la Menadoj, furiozaj, diss\u0302iris kaj senkapigis la poeton. La kapo de Orfeo falis en la maro kaj flosis g\u0302is la insulo Lesbo kie la enlog\u0302antoj starigis tombon omag\u0302e al la muzikisto. Oni diris ke tie c\u0302e la tombo ofte au\u0306dig\u0302is liran sonon."}, {"text_idx": "#000017", "text": "Orfeo estis alkondukita al Elizeo kie li amuzis la felic\u0302ajn animojn pere sia muziko. La dioj transformis lian liron en konstelacion."}, {"text_idx": "#000018", "text": "La orfea kulto influis la tutajn kaj filozofion kaj religion de Helenio, inkluzive Kristanismon. Pitagoro kaj Platono trinkis de tiu mistika fonto, la unua alkonformis sian tutan filozofion al orfeismo, Platono konfirmis la orfeisman dualecon en la homa naturo."}, {"text_idx": "#000019", "text": "La mito de Orfeo reprezentas ja tutan inicadon kies pasaj\u0302oj kaj personoj estas inicaj simboloj. Vere la mito reprezentas la s\u0302ajnan morton de la inicito kiu spertinte transtomban vivon kaj sciinte pri spiritan realaj\u0302o revenas por instrui la spiritajn valorojn al la karna homo. Eu\u0306ridica ja reprezentas la mortemon kaj la transformig\u0302on de la surteraj realaj\u0302oj al kiuj la homo ne devas sin altiri. La perdo de la kapo, sidejo de la penso kaj racio, signifas la perdon de la sag\u0302o."}, {"text_idx": "#000021", "text": "La legendon de Orfeo rakontis la klasikaj au\u0306toroj"}, {"text_idx": "#000022", "text": "Ovidio Metamorfozoj (10a libro): Metamorphoses (latine)"}, {"text_idx": "#000023", "text": "Kelkaj de la multaj aliaj verkoj"}, {"text_idx": "#000026", "text": "Orfea simbolismo en framasonismo lau\u0306 KolbeRedakti"}, {"text_idx": "#000027", "text": "Kolbe profitas ankau\u0306 de la konfesata mitologio pri la orfea Serpento (kutime pentrita rondaforme kun la vosto penetrita en la bus\u0302o), kiun la kontrau\u0306eklezia kaj kontrau\u0306kristana sinteno de la moderna framasonismo praktike identigas kun la sinteno de la Serpento de Gn 3, 15. Kvankam li ne konis la simbolan uzon de la orfea serpento en la sinedukado en framasonismo. S\u0302ajnas ke Kolbe estis forte impresita de la framasona kaj antau\u0306kristana procesio en Romo en 1917, rakontata de Kolbe mem kaj aludata de la Humanum genus."}, {"text_idx": "#000028", "text": "Orfeo estas diaj\u0302o honorita en la misterecaj religioj."}, {"text_idx": "#000031", "text": "En lia verko pri flugantaj teleroj kiel arketipoj, Jung priskribas Angelucci-n:"}, {"text_idx": "#000032", "text": "\"Aperante en la c\u0302ielo, la nifvizio sekvas la tradician regulon. La travivaj\u0302oj de Orfeo okazas en evidente c\u0302iela loko kaj liaj kosmaj amikoj havas stelajn nomojn. Se ili ne estas antikvaj dioj kaj herooj, ili estas almenau\u0306 ang\u0302eloj. La au\u0306toro vers\u0302ajne meritas lian nomon ... li figuras sin kiel nova Orfeo die nomumita por inici nin en la nifmisteron. ... la libro de Orfeo estas esence sciencaj produktado kiu precize pro tiu kialo konigas plejklare la subkonscian fonon de la nifaperaj\u0302o, do kvazau\u0306 donaco por la homaro.\""}]